**Սպիտակ համայնքի ղեկավար Քաջայր Նիկողոսյանի շնորհավորական ուղերձը՝ Աշխատանքի օրվա առթիվ**

Սպիտակ համայնքի հարգելի՛ բնակիչներ, սիրելի՛ հայրենակիցներ,

Ջերմորեն շնորհավորում եմ Աշխատանքի օրվա՝ Մայիսի 1-ի կապակցությամբ:

Այս գեղեցիկ տոնը պատեհ առիթ է փառաբանելու աշխատանքն ու աշխատավորին, ուշադրության կենտրոնում պահելու աշխատավորների իրավունքների պաշտպանության հարցը:

Աշխարհի որ անկյունում էլ լինի, հայն իր ջանասիրությամբ և ստեղծագործ տեսակով մշտապես արարել է բարիք, իրեն նվիրել հայրենիքի շենացման շնորհակալ գործին:

Մեր հայրենիքն այսօր ավելի, քան երբևէ ունի մեր հոգատարության և տքնաջան աշխատանքի կարիքը: Միասին քարը քարին դնելով պետք է կառուցենք մեր տունը, մեր համայնքը, որպեսզի ապրենք հզոր և ծաղկուն հայրենիքում:

Կրկին շնորհավորելով Աշխատանքի օրվա առթիվ՝ բոլորիս մաղթում եմ խաղաղ կյանք և ստեղծագործ աշխատանք` հանուն բարեկեցության, հանուն մեր երկրի և համայնքի շենացման: